《蝶恋花 其二》
清代·刘谦

八表濛濛烟锁住。瘖杀啼莺，偃息催花鼓。剩有池塘蛙两部。

喃喃学作公田语。

片霎秾华消几树。未报春恩，化作春泥补。蜡屐奚囊今且住。

明朝寻向前山去。

作者简介：清直隶武强人，字益侯，号思庵。康熙十五年进士，官至左都御史，坐事革职。李光地弟子，学者称碧峰先生。有《四书朱传纲目》、《周礼瀹义》、《廉平堂文集》。